Kelsos

Kelsos (Gríska: Κέλσος) var forngrískur heimspekingur á 2. öld og andstæðingur kristnidómsins. Rit hans Orð sannleikans (Λόγος Ἀληθής) er elsta allsherjar árás á hina kristnu trúH. Chadwick, Origen: Contra Celsum. CUP, 1965. Bls. xxviii en kaflar úr því eru varðveittir í riti Origenesar Gegn Kelsosi. Sjálfur var Kelsos fylgjandi hefðbundinni grískri heiðni.

Kelsos sagði að Jesús hefði verið frá þorpi gyðinga á heilaga landinu, móðir Jesú hafi verið fátæk gyðingastelpa og eiginmaður þessarar stelpu, hefði verið smiður sem hefði rekið hana á brott fyrir framhjáhald við rómverskan hermann sem hét Panthera. Hún hafi eignast lausaleikskrógan Jesú í Egyptalandi, þar hafi hann alist upp og lært ýmiss konar kukl og töfrabrögð og þegar hann sneri aftur hafi hann útnefnt sjálfan sig sem guð.Robert E. Van Voorst, Jesus Outside the New Testament. Wm. B. Eerdmans Publishing, 2000. Bls. 64-65.

 Tilvísanir 

Flokkur:Forngrískir heimspekingar
Flokkur:Platonistar